美斯認證 熱刺向盧施素加薪續約
2024年04月29日 23:01
東網電視
更多新聞短片
盧施素獲美斯認證係好球員。(Getty Images)
熱刺阿根廷中場盧施素將於明年夏天約滿,巴塞同貝迪斯均有意斟介,美斯更曾親自向巴塞推薦呢位28歲同鄉,熱刺有見及此,打算對盧施素開出續約報價,仲有得加人工。
其實盧施素喺熱刺並非主力,今季僅上陣17場,僅得4場正選上陣,不過正所謂「瘦田冇人耕,耕開有人爭」,盧施素得到美斯親自認證,可見係好球員,成功引起領隊普斯迪高路注意,並將佢列入球隊計劃一部分。
《倫敦足球網》報道,熱刺打算向盧施素開出2年合約,薪酬仲會有一定增加,希望說服盧施素續約留隊。
至於盧施素亦無意重返西甲,仲話好鍾意熱刺:「領隊嘅訓練同執教方式令我感到好舒服,我好鍾意佢嘅足球理念,我相信可以喺佢球隊搵到位置。」